CELEX: 32014R1311
Language: lv
Date: 2014-12-10 00:00:00
Title: Komisijas Regula (ES) Nr. 1311/2014 ( 2014. gada 10. decembris ), ar ko groza Regulu (EK) Nr. 976/2009 attiecībā uz termina “INSPIRE metadatu elements” definīciju

11.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 354/6
            
         KOMISIJAS REGULA (ES) Nr. 1311/2014
   (2014. gada 10. decembris),
   ar ko groza Regulu (EK) Nr. 976/2009 attiecībā uz termina “INSPIRE metadatu elements” definīciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 14. marta Direktīvu 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE), (1) un jo īpaši tās 7. panta 1. punktu,
   tā kā:
   
               (1)
            
            
               Komisijas Regulā (EK) Nr. 976/2009 (2) ir izklāstīti noteikumi par visu veidu tīkla pakalpojumu ieviešanu, izņemot to pakalpojumu, kas ļauj izsaukt telpisko datu pakalpojumus.
            
         
               (2)
            
            
               Telpisko datu pakalpojumu savstarpējo izmantojamību raksturo spēja paziņot, izpildīt vai pārsūtīt datus starp tiem. Priekšnoteikums telpisko datu pakalpojumu izsaukšanai ir spēja piekļūt attiecīgajai informācijai. Dalībvalstis, izmantojot meklēšanas pakalpojumus, kuri noteikti Direktīvā 2007/2/EK un kuru īstenošanas noteikumi izklāstīti Regulā (EK) Nr. 976/2009, dara pieejamus metadatu elementus, kas noteikti Komisijas Regulā (EK) Nr. 1205/2008 (3). Tā kā ar telpisko datu pakalpojumu īstenošanas noteikumiem, kas noteikti Komisijas Regulā (ES) Nr. 1089/2010 (4), ievieš jaunus telpisko datu pakalpojumu metadatu elementus, ir nepieciešams atjaunināt termina “metadatu elements” definīciju Regulā (EK) Nr. 976/2009, lai nodrošinātu jauno metadatu elementu meklēšanas un pieejamības iespēju dalībvalstu meklēšanas pakalpojumos.
            
         
               (3)
            
            
               Tāpēc Regula (EK) Nr. 976/2009 būtu attiecīgi jāgroza.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas 2007/2/EK 22. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 976/2009 2. panta 7. punktu aizstāj ar šādu:
   
      
                  “7)
               
               
                  “INSPIRE metadatu elements” ir metadatu elements, kas noteikts Regulas (EK) Nr. 1205/2008 pielikuma B daļā vai Komisijas Regulas (ES) Nr. 1089/2010 (5) V pielikuma B daļā, VI pielikuma B daļā un VII pielikuma B daļā;”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 108, 25.4.2007., 1. lpp.
   
   
      (2)  Komisijas 2009. gada 19. oktobra Regula (EK) Nr. 976/2009, ar kuru īsteno Eiropas Parlamenta un Padomes Direktīvu 2007/2/EK attiecībā uz tīkla pakalpojumiem (OV L 274, 20.10.2009., 9. lpp.).
   
      (3)  Komisijas 2008. gada 3. decembra Regula (EK) Nr. 1205/2008 par Eiropas Parlamenta un Padomes Direktīvas 2007/2/EK īstenošanu attiecībā uz metadatiem (OV L 326, 4.12.2008., 12. lpp.).
   
      (4)  Komisijas 2010. gada 23. novembra Regula (ES) Nr. 1089/2010, ar kuru īsteno Eiropas Parlamenta un Padomes Direktīvu 2007/2/EK attiecībā uz telpisko datu kopu un telpisko datu pakalpojumu savstarpējo izmantojamību (OV L 323, 8.12.2010., 11. lpp.).
   
      (5)  Komisijas 2010. gada 23. novembra Regula (ES) Nr. 1089/2010, ar kuru īsteno Eiropas Parlamenta un Padomes Direktīvu 2007/2/EK attiecībā uz telpisko datu kopu un telpisko datu pakalpojumu savstarpējo izmantojamību (OV L 323, 8.12.2010., 11. lpp.).